Exqrch/javanese-Komodo-pixelgpt huggingface dataset:
Dhèwèké siji anggota Asosiasi Penulis Graz ("Grazer Autorenversammlung" ("GAV")) lan Sarékat Penulis Ostenrik ("Österreichischer Schriftstellerverband" ("ÖSV")).
Euro 752514999 Modou ndao Gijcul iku valuta lan unit monetèr resmi Uni Éropa lan mligi dienggo ing Zona Euro
Zona euro iku tlatah nagara-nagara anggota Uni Éropa kang nganggo valuta iki
Ing taun 2023 ana 20 nagara anggota Zona Euro
Sacara giral, Euro wiwit dienggo tanggal 1 Januari 1999
Nanging kanthi fisik dhuwit kertas lan koin utawa dhuwit logam lagi dilansir ing tanggal 1 Januari 2002, wiwit tanggal 28 Fèbruari 2002 manten valuta-valuta nagara anggota ora dadi valuta resmi manèh
Valuta Euro iku dilambangaké mawa simbul €
Asal mulané Euro iku ana ing Prajanjèn Maastricht (1991), sawijining prajanjèn antara 12 anggota Uni Éropa kala iku, yaiku: Bèlgi, Dhènemarken, Italia, Irlandia, Jerman, Karajan Manunggal, Luksemburg, Portugal, Prancis, Spanyol, Walanda, Yunani lan
Kala iku Uni Ekonomis lan Monetèr ("EMU" utawa ing basa Inggris "Economic Monetary Union") uga diadegaké
Euro iku valuta cadhangan kapindho kang akèh dhéwé sawisé Dolar Amérika Sarékat, saliyané iku Euro uga valuta kang didagangaké akèh dhéwé kapindho sawisé Dolar Amérika Sarékat
Jeneng "Euro" iku kanthi resmi kapisan dienggo wiwit tanggal 16 Dhésèmber 2005
Kala iku, Euro nggantèni "ECU" mawa kurs 1:1
"ECU" iku cekakan saka basa Inggris "European Currency Unit" lan sadurungé ana "Euro", fungsiné yaiku minangka 'kranjang kabèh valuta anggota Komunitas Éropa'
Wiwit taun 2009, Euro ngalami krisis utang Éropa, kang njalari lembaga Fasilitas Stabilitas Finansial Éropa diadegaké
Euro iku diatur lan diurusi déning Bank Sentral Éropa kang dunungé ana ing Frankfurt, lan "Eurosystem" sawijining golongan bank-bank sèntral nagara-nagara anggota Zona Euro
Minangka sawijining bank sèntral mardika, Bank Sentral Éropa nduwé otoritas kanggo nemtokaké kawicaksanan monetèr
Prajanjèn Maastricht taun 1992 ngewajibaké mèh kabèh anggota Uni Éropa kanggo ngadopsi Euro
Nalika iku anggota Uni Éropa ana 12 cacahé: Bèlgi, Dhénemarken, Irlandia, Italia, Jerman, Karajan Manunggal, Luksemburg, Portugal, Prancis, Spanyol, Yunani lan Walanda
Nanging ana nagara loro kang bisa négosiasi supaya ora nganggo Euro, yaiku Karajan Manunggal lan Dhénemarken
Sing liya-liyané kabèh nganggo Euro
Banjur kabèh nagara-nagara anggota anyar wiwit taun 1993 uga kudu nganggo Euro
Kamangka Swèdhen kang wis dadi anggota UE wiwit taun 1995, nulak Euro ing sawijining referendum taun 2003 lan mungkiri kawajiban ngadopsi Euro, carané yaiku ora netepi prasaratan monetèr lan anggaran
Dhuwit kertas Euro ing ngendi-endi wanguné padha, nanging dhuwit logamé ing pérangan mburiné béda-béda
Pérangan ngarepé padha kabèh lan didésain déning Luc Luycx
Dhuwit logam saben nagara diwènèhi lambangé dhéwé-dhéwé
Sanajan dhuwit kertas Euro wanguné padha, nanging ana bédané sithik, yaiku ing pérangan nomer, saéngga bisa dingertèni asalé saka nagara sik ngendi
Nagara-nagara kang migunakaké valuta Euro
Limalas nagara anggota Uni Éropa kang migunakaké Euro minangka valutané yaiku: Saliyané iku, ana sapérangan nagara cilik kang uga migunakaké Euro, miturut prajanjèn karo UE yaiku: Banjur ana sapérangan laladan uga olèh migunakaké Euro minangka valuta, tanpa prajanjèn, yaiku laladan: Pranala njaba
Echt-Susteren Echt-Susteren iku "gemeente" ing provinsi Limburg, Walanda
"Gemeente" iki diadegaké ing taun 2003 lan wujud gabungan saka Echt lan Susteren
"Gemeente" iki kapérang dadi sawatara punjer
Ing ngisor iki punjer-punjer sarta sing ndunungi kapacak.
Pound sterling Pound sterling utawa pounds (GBP) iku valuta Britania Raya
Valuta Pound sterling iku valuta tuwa dhéwé ing donya kang wis ana lan ora malèh wiwit 600 taun kapungkur
Tembung "pound" lan "sterling" dhéwé ngrujuk ing logam pérak kang boboté sapound kang dipigunaaké minangka aji pambandhing valuta mau
Ing jaman modhérn, aji Pound Sterling ora dikaitaké manèh karo aji pérak ing bobot tinentu - nanging ditemtokaké déning mékanisme pasar dhedhasar panawaran lan panyuwunan
Pihak kang paling duwé tanggung waler marang sirkulasi lan aji ijol Pound Sterling yaiku Bank of England minangka bank sentral
Britania Rayaiku anggota Uni Éropa, nanging ora migunakaké Euro minangka valutané, sawisé referendum kang ditindakaké ngindhikasi kaengganan kang ndunungi nagara iki kanggo migunakaké valuta Euro
Nagara Uni Éropa liyané kang ora migunakaké Euro yaiku Dhènemarken lan Swèdhen
Dolar AS Dolar AS iku valuta resmi Amérika Sarékat
Dolar AS uga dipigunaaké kanthi wiyar ing donya internasional minangka kurs cadangan devisa sanjabané AS
Panerbitan dhuwit dolar AS dikontrol déning sistem perbankan "Federal Reserve"
Simbol sing paling umum dipigunakan kanggo dolar AS yaiku lambang dolar ($)
Kodhe ISO 4217 kanggo dolar AS yaiku USD; dolar AS uga dirujuk minangla US$ déning Dana Monetèr Internasional
AS iku salah sasiji saka akèh nagara kang migunakaké valuta kanthi jeneng "dolar"
Sapérangan nagara liyané migunakaké dolar AS minangka valuta resminé, lan akèh liyané sing ngantuki dipigunaaké ing kapasitas legal de facto
Tembung "buck" lumrahé dipigunaaké déning wong Amérika kanggo ngrujuk marang sa- dolar AS ing guneman sabendinané (informal)
Pasangan mata uang - rasio rega loro mata uang sing kalebu ing pasangan iki ing pasar ijol-ijolan manca
Konsep iki digunakake ing pasar Forex kanggo luwih gampang dagang, amarga yen tuku siji mata uang, sudagar mesthi adol liyane.
Yen Yèn iku valuta Jepang
Simbol: ¥; utawa ing basa Jepang: (円, en)
Pamaréntah Jepang ngukuhaké valuta Yèn wiwit 27 Juni 1871 dhedhasar "Shinka jōrei" (angger-angger papréntahan ngenani valuta anyar)
Minangka lambang dipigunaaké tenger ¥ lan miturut ISO 4217 dilambangaké minangka JPY
Yèn ditulis mawa romaji dadi Yèn lan dudu "En", amarga ing akir jaman Keshogunan Tokugawa, aksara katakana エ (e) diwaca minangka "je"
Ing wektu iku, kutha Edo ditulis minangka "Yedo", Pulo Ezo minangka "Yezo", lan Ebisu ditulis minangka "Yebisu"
Ana sapérangan panjlasan ngenani asal-usul panggunaan aksara kanji (円, en, bunderan) kanggo nulis lambang valuta Jepang
Salah sijiné ya iku tradisi wong Jepang nglambangaké dhuwit mawa bunderan kang diwangun saka driji panunjuk lan jempol
Ōkuma Shigenobu nelakaké kabèh wong Jepang mesthi ngerti yèn aksara kanji kanggo "bunderan" tegesé dhuwit
Panjlasan liya nelakaké dhuwit logam wanguné bunder, saéngga aksara kanji kanggo bunderan dipigunaaké kanggo nyebut dhuwit
Ing wektu iku ing Hong Kong diwetokaké dhuwit logam mawa tulisan "Hong Kong ichi en" (香港壱圓, "Hong Kong ichi en"), lan ditiru pamaréntah Jepang kang migunakaké aksara kanji 圓 kanggo nglambangaké valuta Jepang, nanging migunakaké aksara kanji wangun anyar
Ékan valuta Jepang sadurungé taun 1953: Kanthi dhasar undang-undang angger-angger valuta 1953, panggunaan ékan sen lan rin ora dilarang miturut hukum, nanging kanthi praktek ora dipigunaaké manèh
Ing jaman saiki, ékan sen lan rin mung karan-sebut ing bursa saham lan kurs valuta asing
Rupee Rupee iku jeneng kanggo jinis valuta sing dipigunaaké ing sapérangan nagara, kaya ing: India, Pakistan, Sri Lanka, Nepal, Mauritius, lan Seychelles
Ing jaman kapungkur, rupee uga wujud valuta sing dipigunaaké ing nagara-nagara Myanmar, Jerman lan Kolonial Inggris ing kidul Afrika
Jenengé dijupuk saka basa Sanskrit kang ateges "pérak "
Pawènèhan jeneng rupiah ing Indonésia lan rufiyaa saka Maladewa wujud pawènèhan jeneng dhuwit sing asalé saka basa sing padha
Renminbi Yuan (dikenal mawa jeneng Renminbi (RMB) ing RRC) iku valuta Républik Rakyat Cina
Renminbi naté dipathok ing aji 8,28 marang dolar AS sawéné 11 taun tekan 21 Juli 2005
Perkara iku nimbulaké kecaman saka Amérika Sarékat kang nganggep prakara iki dilakokaké Tiongkok kanggo njaga supaya barang-barang prodhuksi nagara mau tetep murah ing pasar internasional
Bebarengan karo diambangaké manèh valuta ringgit Malaysia, renminbi pungkasané dinilai ulang (révaluasi) ing 8,11 dolar AS saben sa-renminbi ing tanggal 21 Juli 2005
Artacihna Artacihna (Carakan: ꦲꦂꦠꦕꦶꦃꦤ, Pégon: ), uga diarani valuta iku piranti pambayaran transaksi ékonomi kang dipigunakaké ing siji nagara
Kanggo Indonésia, artacihnané rupiah
Ing jaman biyèn, manungsa primitif durung migunakaké dhuwit, utawa piranti silih ganti
Iki amarga ing wektu iku manungsa bisa nyukupi kabèh pepénginané saka alam sakiteré
Nalika sumber daya alam sing dipigunakaké entèk, banjur padha pindhah lan wiwit migunakaké sumber daya alam sing ana ing sakiteré manèh
Nalika muncul kabudayan kuna, manungsa wiwit ngijolaké barangé karo barangé wong liya, sing ingaran barter
Banjur sawisé jaman luwih maju, manungsa wiwit migunakaké piranti silih ganti, sanajan durung wujud dhuwit
Piranti iki ingaran dhuwit barang
Sawisé manungsa nguwasani panggunaan tulisan lan huruf, banjur misuwur dhuwit utawa ingaran dhuwit kapitayan (uang fiduciair).
Dhuwit Dhuwit ing èlmu ékonomi tradhisional ngemu teges saben piranti silih genti kang bisa ditampa kanthi umum
Piranti silih genti iku bisa wujud bandha apa waé kang bisa ditampa déning saben wong ing masarakat ing prosès silih genti barang lan jasa
Ing èlmu ékonomi modhérn, dhuwit didhéfinisikaké minangka "sesuatu" kang sumadiya lan kanthi umum ditampa minangka piranti pambayaran kanggo tuku barang-barang lan jasa-jasa sarta kasugihan "berharga" liyané sarta kanggo pambayaran utang
Sapérangan ahli uga nyebutaké fungsi dhuwit minangka piranti panyandhet pambayaran.
Kurium Curium ( /ˈkjuːriəm/) iku èlemèn sintètis kanthi simbul Cm lan nomer atom 96
Minangka unsur logam radioaktifradioaktif transuraniktransuranik saka sèri aktinisaaktinisa, KuriumKurium digawé kanthi ngebom plutoniumPlutonium nganggo ion heliumHelium partikel alphaalpha lan dijenengaké miturut jenengé Marie Curie lan garwané Pierre
Sawetara campuran Kurium yaiku: Pranala njaba
Pirsani informasi ngenani Kurium ing KamusWiki.
Lawrensium Lawrencium ( /ləˈrɛnsiəm/) iku èlemèn sintètis radioaktif kanthi simbul Lr (biyèn Lw) lan nomer atom 103
Pirsani informasi ngenani Lawrensium ing KamusWiki.
Idhéologi Seri Pulitik #ALIH Idéologi iku kumpulan ide utawa gagasan
Tembung "idéologi" dhéwé diciptakaké déning Destutt de Tracy ing akir abad kaping 18 kanggo ndhèfinisikaké "sains ngenani ide"
Idéologi bsa dianggep visi kang komprehensif, minangka cara nyawang samudaya prakara (bandhingaké Weltanschauung), kanthi umum (pirsanana Idéologi ing kauripan saben dina) lan sapérangan arah filosofis (pirsanana Idéologi pulitis), utawa seklompok ide kang diajokaké déning kelas kang dhominan ing kabèh anggota masarakat
Tujuan untama samburiné idéologi yaiku kanggo nawakaké owah-owahan liwat prosès pamikiran normatif
Idéologi yaiku sistem pamikiran abstrak (ora mung sauger pawangunan ide) kang diterapaké ing masalah publik saéngga marakaké konsèp iki dadi inti pulitik
Sacara implisit saben pamikiran pulitik ngetutaké siji idéologi sanajan ora disèlèhaké minangka sistem cara mikir kang èksplisit.(dhèfinisi "idéologi" Marxisme)
Pirsani informasi ngenani Idhéologi ing KamusWiki.
Jepang Jepang (basa Jepang: 日本 "Nippon/Nihon" , teges kang barès: "asal-usuling srengéngé") yaiku Nagara ing Asia Wétan sing papané ing siji ranté kapuloan bawana Asia ing pojok kulon Samodra Pasifik
Ing sisih wetan Sagara Jepang, lan tetanggan karo Républik Rakyat Cina, Korea, lan Ruslan
Pulo sisih paling lor ana ing Sagara Okhotsk, lan wilayah paling kidul minangka klompok pulo cilik ana ing Sagara China Wétan, ing sisih kidul Okinawa, sing cedhak karo Taiwan
Jepang kapérang saka 6.852 pulo kang ndadekaken Jepang kalebu nagara kapuloan
Pulo-pulo utama saka lor menyang kidul yaiku Hokkaido, Honshu (pulo gedhé dhéwé), Shikoku, lan Kyushu
Gunggung 97 % wewengkon dharatan Jepang ana ing patang pulo gedhé iki
Sapérangan gedhé pulo ing Jepang wujud pagunungan, lan sapérangan liyané wujud gunung kang ngandhut geni
Gunung paling dhuwur ing Jepang yaiku Gunung Fuji
Jepang duwe 128 yuta wong, lan dadi negara paling katah pedununge nomer 10 ing saindenging jagad
Tokyo minangka kutha krajan de facto Jepang, lan uga dadi prefektur piyambak
Tokyo Raya minangka jeneng wilayah kutha Tokyo lan sawetara kutha ing prefektur sekitarnya
Minangka wilayah metropolitan paling gedhe ing donya, Wilayah Tokyo Raya duwe pedunung luwih saka 30 yuta wong
Miturut mitologi tradisional, Jepang didegake dening Kaisar Jimmu ing abad kaping-7 SM
Kaisar Jimmu miwiti rantai monarki Jepang sing nganti saiki durung rusak
Nanging, sajrone sejarah, kekuwatan paprentahan ana ing tangan para anggota kraton, shogun, militer, lan saiki ing tangan Nayakotama
Miturut Konstitusi Jepang taun 1947, Jepang minangka negara monarki konstitusional kapimpin dening Kaisar Jepang lan Parlemen Jepang
Minangka negara maju ing perekonomian, Jepang duwe produk domestik bruto paling gedhé nomer loro sawisé Amerika Serikat
Jepang uga anggota saka PBB, G8, OECD, lan APEC
Jepang uga duwe kekuwatan militer sing cukup lengkap karo sistem pertahanan modern kaya ta sistem kombat AEGIS lan armada perusak
Ing perdagangan luar negeri, Jepang dadi negara eksporter nomer 4 lan negara importer nomer 6 paling gedhe ing saindenging jagad
Minangka negara maju, masarakat Jepang duwe standar urip sing dhuwur (rangking nomer 8 ing Indeks Pembangunan Manungsa) lan harapan urip paling dhuwur ing donya miturut prakiraan PBB
Ing bidang teknologi, Jepang uga maju ing bidang telekomunikasi, mesin lan robot
Jepang diarani "Nippon" utawa "Nihon" ing basa Jepang
Kaloro tembung mau ditulis nganggo kanji sing padha, yaiku 日本 (teges kang barès: asal-usuling srengéngé)
Sebutan Nippon asring digunakake ing urusan ingkang resmi, kalebu jeneng negara kasebut ing dhuwit Jepang, prangko, lan acara olahraga internasional
Istilah "Nihon" digunakake kanggo perkara sing ora resmi kaya ta pacelathon saben dinane
Tembung "Nippon" lan "Nihon" ateges "negara/tanah srengéngé mletek." Jeneng iki disebutake ing korespondensi keakaisaran Jepang lan Dinasti Sui ing Cina, lan ngrujuk lokasi Jepang sing ana ing sisih wetan China daratan
Sadurunge Jepang duweni hubungan karo Cina, negara kasebut dikenal kanthi jeneng "Yamato" (大和)
Ing Cina sajrone jaman Tiga Bangsa, istilah kanggo Jepang yaiku negara Wa (倭).
Ing basa Cina dialek Shanghai sing minangka salah sawijining dialek Wu, aksara Tionghoa 日本 diwaca dadi "Zeppen" ([zəʔpən])
Ing dialek Wu, karakter 日 secara ora resmi diwaca dadi [niʔ] lan kanthi resmi diwaca dadi [zəʔ]
Ing dialek Wu Kidul, 日本 diwaca [niʔpən] ingkang padha karo jeneng ing basa Jepang
Tembung "Jepang" ing basa Indonesia bisa uga asale saka basa Cina, luwih tepat dialek Cina Wu
Basa Melayu kuno uga nyebut negara iki yaiku "Jepang" (nanging ejaan basa Malaysia saiki: "Jepun")
Tembung Jepang ing basa Melayu banjur digawa menyang Kulon dening pedagang Portugis, sing ngenal sebutan iki nalika ing Malaka ing abad kaping 16
Dhèwèké minangka sing pertama ngenalake jeneng ing basa Melayu iki menyang Eropa
Dokumen paling tuwa ing basa Inggris sing nyebutake Jepang yaiku surat ing taun 1565, ingkang wonten tembung "Giapan" katulis
Miturut penilitian arkéologi nuduhake manawa Jepang didunungi manungsa wiwitan paling ora 600.000 taun kepungkur, sajrone jaman Palaeolitikum andhap
Sawise pirang-pirang jaman ès sing kedadeyan pirang-pirang yuto taun kepungkur, Jepang gegandhengan karo daratan asia kaping pirang-pirang nganggo jembatan dharatan (karo Sakhalin ing sisih lor, lan bisa uga Kyushu ing sisih kidul), saéngga bisa gawe pindhah manungsa, kewan lan tanduran menyang kapuloan Jepang saka wilayah sing saiki dadi Républik Rakyat Cina lan Koréa
Ing sajrone jaman Paleolitik Jepang ngasilake alat watu sing wus dipoles pisanan ing jagad, udakara 30.000 SM
Kanthi pungkasane jaman es lan tekane periode sing luwih anget, budaya Jomon muncul udakara 11.000 SM, sing ditondoi kanthi gaya urip pamburu lan pangumpul semi-sedhenter Mesolitik tekan Neolitik lan nggawe krajinan tembikar paling awal ing donya
Diperkirake wong Jomon yaiku leluhur saka wong Proto-Jepang lan wong Ainu saiki
Wiwitane jaman Yayoi udakara taun 300 SM lan menehi tandha teknologi-teknologi anyar kaya ta budidaya pari ing sawah lan teknik nggawe alat saka wesi lan prunggu sing digawa para migran saka tanah Cina utawa Korea
Ing sejarah cina, wong Jepang pisanan disebutake ing naskah sejarah klasik, "Buku Han", ingkang ditulis ing taun 111
Sawise jaman Yayoi diarani periode Kofun sekitar taun 250, sing ditandhani karo ngadheke negara-negara militer sing kuwat
Miturut "Cathetan Sejarah Telung Negara", negara sing paling sukses ing kepuloan Jepang nalika semana yaiku Yamataikoku
Babagan Sejarah Jepang ninggali dokumen tertulis wiwit abad kaping 5 lan 6 Masehi, nalika sistem nulis Cina, agama Buda, lan budaya Tiongkok liyane digawa menyang Jepang saka Kerajaan Baekje ing Ujung Koréa
Perkembangan Sabanjure babagan agama Buda ing Jepang lan seni patung akeh dipengaruhi dening agama Buda Tionghoa
Sanajan wiwitane tekane agama Buda ditentang dening para panguwasa sing nganut agama Shinto, kalangan pamarentah pungkasane mbantu promosi agama Buda ing Jepang, lan saiki wus dadi agama ingkang populer ing Jepang wiwit jaman Asuka
Miturut perintah Reformasi Taika ing taun 645, Jepang nyusun sistem papréntahan kanthi nuladha Cina
Hal iki mbukak dalan kanggo filsafat Konfusianisme Cina kangge dadi dominan ing Jepang nganti abad kaping 19
Periodhe Nara ing abad kaping 8 ditandhani negara Jepang kanthi kekuwatan terpusat
Kutha krajan lan istana kekaisaran ana ing Heijo-kyo (saiki Nara)
Ing sajrone jaman Nara, Jepang terus nggunakake praktik administrasi pamrentah saka China
Salah sawijining prestasi sastra Jepang sing paling gedhe sajrone periode Nara yaiku ngrampungake buku sejarah Jepang sing diarani "Kojiki" (712) lan "Nihon Shoki" (720)
Ing taun 784, Kaisar Kammu mindhah kutha krajan menyang Nagaoka-kyō, lan tetep ana ing kana mung 10 taun.
Sawise iku, kutha krajan dipindhah maneh menyang Heian-kyō (saiki Kyoto)
Relokasi kutha krajan menyang Heian-kyō diwiwiti saka jaman Heian, yaiku jaman keemasan budaya klasik pribumi Jepang, utamane ing bidang seni, puisi lan sastra Jepang
"Hikayat Genji" gaweane Murasaki Shikibu lan lirik lagu kebangsaan Jepang "Kimigayo" diwiwiti saka jaman Heian iki
Jaman abad pertengahan ing Jepang yaiku jaman feodalisme sing ditandhani karo parebutan kakuasaan antar klompok panguwasa sing kalebu saka ksatriya sing diarani samurai
Ing taun 1185, sawise ngancurake klan Taira sing dadi klan saingane klan Minamoto, Minamoto no Yoritomo diangkat dadi shogun, lan nggawe dhèwèké dadi pamimpin militer sing mbagi kakuasaan karo Kaisar
Papréntahan militer sing digawe dening Minamoto no Yoritomo diarani Kashogunan Kamakura amarga pusat papréntahan ana ing Kamakura (sisih kidul Yokohama saiki)
Sawise sedane Yoritomo, klan Hōjō nulungi kashogunan dadi "shikken", yaiku sajinis patih kanggo para shogun
Kashogunan Kamakura bisa nahan serangan Mongol saka wilayah Cina sing dikuasai Mongol ing taun 1274 lan 1281
Sanajan stabil ing politik, kashogunan Kamakura akhire digulingake dening Kaisar Go-Daigo, sing mulihake kakuasaan ing tangan kaisar
Kaisar Go-Daigo akhire digulingke dening Ashikaga Takauji ing taun 1336
Kashogunan Ashikaga gagal nyegah kekuwatan para panguwasa militer lan tuan tanah feodal ("daimyo") lan perang sipil pecah ing taun 1467 (Perang Ōnin) sing miwiti abad sing ditandhani karo perang-perang faksi sing diarani negara-negara saling perang utawa jaman Sengoku
Ing abad kaping 16, pedagang lan misionaris Sarekat Yesuit saka Portugal teka kaping pisanan ing Jepang, lan miwiti pertukaran perdagangan lan budaya ingkang aktif antarane Jepang lan Donya Kulon (Dagang karo Nanban)
Wong Jepang ngarani wong asing saka Kulon minangka "namban" sing tegese barbar saka sisih kidul
Oda Nobunaga ngalahake daimyo-daimyo saingane kanthi nggunakake teknologi lan sanjata api Eropa
Nobunaga meh sukses nyawijikake Jepang sadurunge tiwas ing Kejadian Honnōji 1582
Toyotomi Hideyoshi nggenteni Nobunaga, lan ndhaptarke dèwèké minangka penyawiji Jepang ing taun 1590
Toyotomi Hidesyoshi nyoba nguwasani wliayah Korea, lan kaping pindho nginvasi menyang Koréa, nanging kabeh gagal sawise kalah ing partempuran ngelawan tentara Korea sing dibantu karo kekuwatan Wangsa Ming
Sawise Hideyoshi sedha, pasukan Hideyoshi ditarik mundur saka Semenanjung Korea ing taun 1598
Sawise sedane Hideyoshi, putrane Hideyoshi, Toyotomi Hideyori, entuk kekuwasaane bapake
Tokugawa Ieyasu njupuk kauntungan saka jabatane minangka adipati kanggo Hideyori kanggo golek dhukungan politik lan militer saka daimyo liyane
Sawise ngalahake klan-klan pandukung Hideyori ing Peperangan Sekigahara ing taun 1600, Ieyasu diangkat dadi shogun ing taun 1603
Papréntahan militer Ieyasu sing didegake ing Edo (saiki Tokyo) diarani Kashogunan Tokugawa
Keshogunan Tokugawa curiga karo kegiatan misionaris Katulik, lan nglarang kabeh kontak karo wong Eropa
Hubungan perdagangan diwatesi mung karo pedagang Walanda ing Pulo Dejima, Nagasaki
Pamrentah Tokugawa uga ngetrapake macem-macem kabijakan kaya ta undang-undang "buke shohatto" kanggo ngontrol daimyo ing wilayah kasebut
Ing taun 1639, Kashogunan Tokugawa miwiti kabijakan "sakoku" ("negara tertutup") ingkang lumaku rong setengah abad sing diarani jaman Édo
Sanajan ngalami periode isolasi, wong Jepang tetep sinau ilmu-ilmu saka Donya Kulon
Ing Jepang, ilmu saka buku-buku Kulon diarani "rangaku" (ilmu Walanda) amarga saka kontak Jepang karo enklave Walanda ing Dejima, Nagasaki
Sajrone periode Edo, masarakat Jepang uga miwiti pasinaon bab Jepang, lan diarani "studi nasional" bab Jepang minangka "kokugaku".
Ing tanggal 31 Maret 1854, tekane Komodor Matthew Perry lan "Kapal Ireng" Angkatan Laut Amerika Serikat meksa Jepang supaya mbukak diri marang donya Kulon liwat Perjanjian Kanagawa
Kesepakatan sabanjure karo negara-negara Kulon sajrone jaman Bakumatsu nggawe Jepang dadi krisis ekonomi lan politik
Samurai nganggep Keshogunan Tokugawa ringkih, lan nindakake pambrontakan nganti Perang Boshin pecah ing taun 1867-1868
Sawise Keshogunan Tokugawa digulingake, kekuasaan banjur dibalekakke menyang tangan kaisar (Restorasi Meiji) lan sistem domain dihapus
Sajrone Restorasi Meiji, Jepang nggunakake sistem politik, hukum, lan militer saka Donya Kulon
Kabinet Jepang ngatur Dewan Penasihat Kekaisaran, nyusun Konstitusi Meiji, lan nggawe Parlemen Kekaisaran
Restorasi Meiji ndadekake Kekaisaran Jepang dadi negara industri modern lan sekaligus dadi kekuwatan militer dunia sing nyebabake konflik militer nalika nyoba ngembangake pengaruh wilayah ing Asia
Sawise ngalahake Cina ing Perang Cina-Jepang lan Ruslan ing Perang Ruslan-Jepang, Jepang nguwasani Taiwan, setengah saka Sakhalin, lan Koréa
Ing wiwitan abad kaping 20, Jepang ngalami "demokrasi Taisho" sing dibayang-bayangi karo tuwuhing ekspansionisme lan militerisme Jepang
Sajrone Perang Donya I, Jepang ana ing pihak Sekutu sing menang, saengga Jepang isa nggedhekake pengaruh lan wilayah kekuasaan
Jepang nglajengake politik ekspansionis kanthi ngrebut Manchuria ing taun 1931
Rong taun sabanjure, Jepang ninggalake Liga Bangsa-Bangsa sawise dikutuk internasional amarga penjajahan Manchuria
Ing taun 1936, Jepang lumebu Pakta Anti-Komintern karo Jerman Nazi, lan gabung karo Jerman lan Italia kanggo mbentuk Blok Poros ing taun 1941
Ing taun 1937, invasi Jepang ing Manchuria nyebabake Perang Cina-Jepang kaping pindho (1937-1945) sing nyebabake Jepang dikenake embargo minyak dening Amérika Sarékat
Tanggal 7 Desember 1941, Jepang nyerang markas Angkatan Laut Amerika Serikat ing Pearl Harbor, lan ngumumake perang karo Amerika Serikat, Inggris, lan Walanda
Serangan Pearl Harbor narik AS menyang Perang Donya II
Sawise kampanye militer dawa ing Samodra Pasifik, Jepang kelangan wilayah sing diduweni nalika wiwitan perang
Amerika Serikat nindakake pamboman strategis menyang Tokyo, Osaka lan kutha-kutha utama liyane
Sawise AS ngeculake bom atom ing Hiroshima lan Nagasaki, Jepang pungkasane nyerah tanpa sarat karo Sekutu ing tanggal 15 Agustus 1945 (Dina Kamenangan kalawan Jepang)
Perang kasebut nyebabake kasengsaran gawe masarakat Jepang lan masarakat ing wilayah jajahan Jepang
Mayuta-yuta wong sedha ing negara-negara Asia sing dikuasai Jepang kanthi slogan Kemakmuran Bareng Asia
Meh kabeh industri lan infrastruktur ing Jepang rusak amarga perang
Sekutu nindakake repatriasi etnis Jepang gedhe-gedhean saka negara-negara Asia sing dikuwasani Jepang